Bulletjie Rugby - Zwartkloof Private Game Reserve
BULLETJIE RUGBY 0/8 SEUNS
" MY SEUN MOET VOLGENDE JAAR "TACKLE"
HET HY DIE NODIGE VAARDIGHEDE?
Ons poog by uitstek daarin om 'n verskil in leerders se lewens te maak met die ervaring wat die kinders hier beleef.
Die wild wat op die plaas voorkom is te veel om op te noem, maar van die belangrikste is:
Leeus (In kampe)
Zwartkloof bied kursusse aan vir pa en seun waar al die aspekte aangespreek word om die seun gereed te kry vir volgende jaar se uitdaging waar die seun vir die eerste keer werklik te doen gaan kry met kontak in rugby. Die idee is ook om pa en seun se verhouding verder uit te bou, ook t.o.v. die rugby.
Wie bied die program aan?
Johan Schoeman en sy span afrigters.
Wie is Johan Schoeman?
Johan Schoeman is 'n oud Blou Bul Administrateur wat 26 jaar in diens van die BBRU gestaan het met die portefeulje : Bestuurder Spelbevordering
In die tydperk het Johan die bekende Bulletjie Rugby geloods wat vandag kan spog as die grootste Mini Rugby projek wêreldwyd vir o/6 - o/8 spelers
Saam met die Projek was hy ook verantwoordelik vir die samestelling van die Bulletjie afrigtershandleiding wat regoor SA gebruik word
Johan was ook betrokke met die samestelling van 'n sillabus vir die aanleer van kontakvaardighede vir beginner rugbyspelers ( o/9 ) wat geakrediteer is deur die BBRU en Wêreld Rugby
Die aanleer van basiese vaardighede is van kardinale belang vir beginner rugbyspelers en is die volgende kategorieë van toepassing :
Dit is van uiterste belang dat kontakvaardighede vir die beginner rugbyspeler korrek aangeleer word sodat die speler die spel met selfvertroue en oorgawe kan speel. Veiligheid is hier van kardinale belang
Dit is kommerwekkend dat die komponent van die spel by tye deur sommige afrigters agterweë gelaat word, met die gevolg dat van die spelers nie oor die nodige kontakvaardighede beskik nie en vatbaar kan wees vir onnodige beserings
Tydens die oefenkamp gaan die volgende kategorieë van kontak aangespreek word in die konteks van 'n progressiewe lesstruktuur:
Kontak met die grond
Kontak met n ander speler
Kontak met 'n ander speler op die grond
Kontakvaardighede gaan ontwikkel word d.m.v. die volgende oefenkomponente nl:
Rol, val, trek, stoot, stoei, blok en duik
Ons glo dat die spelers wat die oefenkamp bywoon kontakvaardig gereed verklaar kan word en die volgende rugbyseisoen met vertroue binne kan gaan.
Saam met die rugby is daar ook heelwat aktiwiteite wat vir die seuns aangebied word.
Ons stel voor dat u so gou moontlik bespreek aangesien hierdie kursusse baie gewild is en iets aanspreek waar daar werklik 'n behoefte is. U kan gerus vir Jenny skakel by 014 736 2825 / 072 617 6390 om 'n kwotasie aan te vra en die nodige bespreking vir die spesifieke datum te doen.